Sanna Marin paljastaa uudessa Anna-lehdessä odottavansa esikoistaan.

SDP:n varapuheenjohtaja ja kansanedustaja Sanna Marin, 31, kertoo Instagram-tilillään odottavansa esikoistaan pitkäaikaisen puolisonsa Markus Räikkösen kanssa. Laskettu aika on tammikuussa.

Jos kuva ei näy, voit katsoa sen täältä.

– Elämä on ihmeellistä. Viime äitienpäivänä sain tietää, että meidän perheeseen syntyy pienokainen. Olemme mieheni kanssa asiasta kiitollisia ja onnellisia. Mikään ei voita tunnetta siitä, kun pieni vauva potkii mahassa ja ilmoittaa olemassaolostaan. Se nostaa hymyn huulilleni joka kerta. Oikein pakahdun onnesta, odottava äiti iloitsee kuvatekstissä.

Marin julkisti ilouutiset Raskausuutisesta kertoi ensimmäisenä Anna-lehti.

Anna-lehden Marin kertoo piilotelleensa asiaa pitkään pahoinvoinnista ja väsymyksestä huolimatta. Hän onnistui salailussaan hyvin, eikä kukaan tajunnut hänen olevan raskaana.

– Olen hyvä feikkaamaan alkoholittomalla siiderillä ja kuohuviinillä.

Marin jätti ehkäisyn pois viime vuonna. Hän tiedosti, ettei raskaaksi tule välttämättä heti. Raskaustestejä hän teki säännöllisesti koko kevään.

– Olin tehnyt viimeisimmän negatiivisen testin juuri ennen vappua. Äitienpäivänä minulle tuli olo, että nyt kannattaisi varmaan tehdä taas testi. Se ei ollut mikään fyysinen tuntemus vaan pelkkä tunne. Nyt.

Markus Räikkönen ja Sanna Marin saapuivat yhdessä Linnan juhliin viime joulukuussa.­

Annan mukaan puoliso haki testit Sannalle, jottei poliitikon mahdollinen raskaus paljastuisi. Kun testiin ilmestyi kaksi viivaa, oli pariskunta onnensa kukkuloilla.

– Se oli onnellinen hetki, ihan mahtava, Marin kertaa tuntemuksiaan Annassa.

Marin ja Räikkönen kihlautuivat viime kesänä. He ovat suunnitelleet menevänsä naimisiin, mutta heillä ei ole kiire asian kanssa.

Marin kuvaili IS:lle viime vuonna, etteivät hän ja tuleva sulhanen ole lainkaan ”hääihmisiä”, mutta he tahtovat naimisiin ja järjestää läheisilleen juhlat.

– Olen äitini ainoa lapsi, ja en voisi tehdä hänelle niin, ettemme järjestäisi häitä. Kaikki kaverimme ovat myös jo vannottaneet meitä pitämään isot bileet, Marin kertoi IS:lle.

Perinteisiä kirkkohäitä ei ainakaan nähdä, koska hääpari ei kuulu kirkkoon. 12 vuotta yhdessä ollut pari on jo vuosien varrella tottunut hääkyselyihin.

– On lähipiiriltä tullut matkan varrelta kyselyitä, mutta meillä itsellämme ei ole ollut mikään kiire.

Edit klo 15.25: Lisätty juttuun Marinin Instagram-päivitys.